b'\n_START_ARTICLE_\nKastek\xc3\xa4sky\n_START_PARAGRAPH_\nKastek\xc3\xa4sky, joka tunnetaan my\xc3\xb6s nimell\xc3\xa4 l\xc3\xa4hetysk\xc3\xa4sky, on kristinuskon kastetoimitukseen liittyv\xc3\xa4 k\xc3\xa4sky, joka on l\xc3\xb6ydett\xc3\xa4viss\xc3\xa4 Raamatusta, Matteuksen evankeliumista, luku 28, jae 19-20._NEWLINE_Vanhan k\xc3\xa4sikirjoituksen mukaan Jeesus ei antanut kastek\xc3\xa4sky\xc3\xa4, vaan H\xc3\xa4n antoi omille opetuslapsilleen l\xc3\xa4hetysk\xc3\xa4skyn._NEWLINE_Luterilainen kirkko suosittelee lapsen kastamista kuukauden kuluessa syntym\xc3\xa4st\xc3\xa4.\n_START_SECTION_\nMatt. 28: 18\xe2\x80\x9320 eri suomenkielisten Raamatun k\xc3\xa4\xc3\xa4nn\xc3\xb6sten mukaan\n_START_PARAGRAPH_\n\xc2\xbb18 Ja Jeesus tuli heid\xc3\xa4n tyk\xc3\xb6ns\xc3\xa4 ja puhui heille ja sanoi: "Minulle on annettu kaikki valta taivaassa ja maan p\xc3\xa4\xc3\xa4ll\xc3\xa4. _NEWLINE_19 Menk\xc3\xa4\xc3\xa4 siis ja tehk\xc3\xa4\xc3\xa4 kaikki kansat minun opetuslapsikseni, kastamalla heit\xc3\xa4 Is\xc3\xa4n ja Pojan ja Pyh\xc3\xa4n Hengen nimeen _NEWLINE_20 ja opettamalla heit\xc3\xa4 pit\xc3\xa4m\xc3\xa4\xc3\xa4n kaikki, mit\xc3\xa4 min\xc3\xa4 olen k\xc3\xa4skenyt teid\xc3\xa4n pit\xc3\xa4\xc3\xa4. Ja katso, min\xc3\xa4 olen teid\xc3\xa4n kanssanne joka p\xc3\xa4iv\xc3\xa4 maailman loppuun asti."\xc2\xbb _NEWLINE_(Matt. 28:18 - 20, Raamattu 1933/1938)_NEWLINE_\xc2\xbb18 Jeesus tuli heid\xc3\xa4n luokseen ja puhui heille n\xc3\xa4in: "Minulle on annettu kaikki valta taivaassa ja maan p\xc3\xa4\xc3\xa4ll\xc3\xa4. (Dan. 7:14; Matt. 11:27) _NEWLINE_19 Menk\xc3\xa4\xc3\xa4 siis ja tehk\xc3\xa4\xc3\xa4 kaikki kansat minun opetuslapsikseni: kastakaa heit\xc3\xa4 Is\xc3\xa4n ja Pojan ja Pyh\xc3\xa4n Hengen nimeen (Mark. 13:10, 2. Kor. 13:13; 1. Piet. 1:2) _NEWLINE_20ja opettakaa heit\xc3\xa4 noudattamaan kaikkea, mit\xc3\xa4 min\xc3\xa4 olen k\xc3\xa4skenyt teid\xc3\xa4n noudattaa. Ja katso, min\xc3\xa4 olen teid\xc3\xa4n kanssanne kaikki p\xc3\xa4iv\xc3\xa4t maailman loppuun asti."\xc2\xbb _NEWLINE_(Matt. 28:19 - 20, Raamattu 1992)_NEWLINE_ _NEWLINE_\xc2\xbb18 Ja Jesus tuli ja puhutteli heit\xc3\xa4, sanoen: minulle on annettu kaikki voima taivaassa ja maan p\xc3\xa4\xc3\xa4ll\xc3\xa4._NEWLINE_19 Menk\xc3\xa4\xc3\xa4t siis ja opettakaat kaikkea kansaa, ja kastakaat heit\xc3\xa4 nimeen Is\xc3\xa4n ja Pojan ja Pyh\xc3\xa4n Hengen,_NEWLINE_20  Ja opettakaat heit\xc3\xa4 pit\xc3\xa4m\xc3\xa4\xc3\xa4n kaikki, mit\xc3\xa4 min\xc3\xa4 olen teille k\xc3\xa4skenyt. Ja katso, min\xc3\xa4 olen teid\xc3\xa4n kanssanne joka p\xc3\xa4iv\xc3\xa4, maailman loppuun asti. Amen!\xc2\xbb _NEWLINE_(Matt. 28:19 - 20, Biblia 1776)_NEWLINE_Raamattua ei tule tulkita vain yksitt\xc3\xa4isten jakeiden perusteella. On huomioitava koko Raamatun ilmoitus kokonaisuudessaan. My\xc3\xb6s vanhat k\xc3\xa4\xc3\xa4nn\xc3\xb6kset sek\xc3\xa4 muut kasteasiaa k\xc3\xa4sittelev\xc3\xa4t kohdat selvent\xc3\xa4v\xc3\xa4t asiaa. Raamatussa k\xc3\xa4sitell\xc3\xa4\xc3\xa4n kasteasiaa useassa kohdassa; my\xc3\xb6s sit\xc3\xa4, ett\xc3\xa4 pelastukseen tarvitaan muutakin kuin vesikaste._NEWLINE_\xc2\xbb13 H\xc3\xa4ness\xc3\xa4 on teihinkin, sittenkuin olitte kuulleet totuuden sanan, pelastuksenne evankeliumin, uskoviksi tultuanne pantu luvatun Pyh\xc3\xa4n Hengen sinetti_NEWLINE_14 sen, joka on meid\xc3\xa4n perint\xc3\xb6mme vakuutena, h\xc3\xa4nen omaisuutensa lunastamiseksi-h\xc3\xa4nen kirkkautensa kiitokseksi.\xc2\xbb _NEWLINE_(Ef. 1:13\xe2\x80\x9314, Raamattu 1933/1938)_NEWLINE_\xc2\xbb13 Kristukseen tekin nyt uskotte kuultuanne totuuden sanan, pelastuksenne evankeliumin. H\xc3\xa4neen uskoessanne te my\xc3\xb6s olette saaneet luvatun Pyh\xc3\xa4n Hengen sinetiksenne. (Ef. 1:13,14: Room. 8:16)_NEWLINE_14 Se on meid\xc3\xa4n perint\xc3\xb6osamme vakuutena, joka takaa meille lunastuksen, Jumalan kirkkauden ylistykseksi.\xc2\xbb _NEWLINE_(Ef. 1:13\xe2\x80\x9314, Raamattu 1992)_NEWLINE_\xc2\xbb13 Jonka kautta te my\xc3\xb6s totuuden sanan kuulleet olette, nimitt\xc3\xa4in evankeliumin teid\xc3\xa4n autuudestanne: jonka kautta te my\xc3\xb6s, sittekuin te uskoitte, kiinnitetyt olette lupauksen Pyh\xc3\xa4ll\xc3\xa4 Hengell\xc3\xa4,_NEWLINE_14 Joka meid\xc3\xa4n perint\xc3\xb6mme pantti on meid\xc3\xa4n lunastukseemme, ett\xc3\xa4 me h\xc3\xa4nen omaisensa olisimme, h\xc3\xa4nen kunniansa kiitokseksi.\xc2\xbb _NEWLINE_(Ef. 1:13\xe2\x80\x9314, Biblia 1776)_NEWLINE_\xc2\xbb15 Ja h\xc3\xa4n sanoi heille: "Menk\xc3\xa4\xc3\xa4 kaikkeen maailmaan ja saarnatkaa evankeliumia kaikille luoduille._NEWLINE_16 Joka uskoo ja kastetaan, se pelastuu; mutta joka ei usko, se tuomitaan kadotukseen.\xc2\xbb _NEWLINE_(Mark. 16:15 - 16, Raamattu 1933/1938)_NEWLINE_\xc2\xbb15 H\xc3\xa4n sanoi heille: "Menk\xc3\xa4\xc3\xa4 kaikkialle maailmaan ja julistakaa evankeliumi kaikille luoduille. (Mark. 13:10)_NEWLINE_16 Joka sen uskoo ja saa kasteen, on pelastuva. Joka ei usko, se tuomitaan kadotukseen.(Joh. 3:18,36; Ap. t. 16:31; Room. 1:16; 1. Piet. 3:21)\xc2\xbb _NEWLINE_(Mark. 16:15 - 16, Raamattu 1992)_NEWLINE_\xc2\xbb15 Ja sanoi heille: menk\xc3\xa4\xc3\xa4t kaikkeen maailmaan, ja saarnatkaat evankeliumia kaikille luoduille._NEWLINE_16 Joka uskoo ja kastetaan, se tulee autuaaksi; mutta joka ei usko, se kadotetaan.\xc2\xa0\xc2\xbb _NEWLINE_(Mark. 16:15 - 16, Biblia 1776)'